عذرا فضل پیچوہو

عذرا فضل پیچوہو  (ولادت: 21 فروری 1953ء) ایک پاکستانی سیاست دان ہیں جو 19 اگست 2018ء سے سندھ کی موجودہ صوبائی وزیر برائے صحت اور آبادی بہبود ہیں۔ وہ اگست 2018ء سے سندھ کی صوبائی اسمبلی کی رکن ہیں۔ عذرا 2002ء سے مئی 2018ء تک پاکستان کی قومی اسمبلی کی رکن تھیں۔

 ابتدائی زندگی اور تعلیم 
عذرا فضل پیچوہو 21 فروری 1953ء کو پاکستان کے شہر لاڑکانہ میں حکیم علی زرداری اور بلقیس سلطانہ زرداری کے ہاں پیدا ہوئیں۔ ان کے دو بہن بھائی، آصف علی زرداری اور فریال تالپور ہیں۔ عذرا پیشے کے لحاظ سے ایک طبیب ہیں اور ڈاؤ میڈیکل کالج سے ایم بی بی ایس کیا ہے۔

 سیاسی زندگی 
 2002ء کے عام انتخابات 
عذرا فضل پیچوہو 2002ء کے عام انتخابات میں حلقہ این اے 213 (نواب شاہ 1) سے پاکستان پیپلز پارٹی کی امیدوار کی حیثیت سے قومی اسمبلی پاکستان کی رکن منتخب ہوئیں۔ انھوں نے 75،237 ووٹ حاصل کیے اور انھوں نے مسلم لیگ (ق) کے امیدوار سید زاہد حسین شاہ کو شکست دی۔

عذرا 2007ء میں بینظیر بھٹو کے قتل تک مقبول سیاست دان نہیں تھیں۔ بینظیر بھٹو کے قتل، وہ شہید ذوالفقار علی بھٹو انسٹی ٹیوٹ آف سائنس اینڈ ٹیکنالوجی کی چانسلر بنیں۔

 2008ء کے عام انتخابات 
عذرا فضل 2008ء کے عام انتخابات میں حلقہ این اے 213 (نواب شاہ 1) سے پاکستان پیپلز پارٹی کی امیدوار کی حیثیت سے قومی اسمبلی پاکستان کی رکن دوبارہ منتخب ہوئیں۔ انھوں نے 75،237 ووٹ حاصل کیے اور انھوں نے 108،404 ووٹ حاصل کیے اور انھوں نے مسلم لیگ (ف) کے امیدوار سید زاہد حسین شاہ کو شکست دی۔

 2013ء کے عام انتخابات 
عذرا 2013ء کے پاکستانی عام انتخابات میں حلقہ این اے 213 (نواب شاہ 1) سے پاکستان پیپلز پارٹی کی امیدوار کی حیثیت سے پاکستان کی قومی اسمبلی کی رکن دوبارہ منتخب ہوئیں۔ انھوں نے 113،199 ووٹ حاصل کیے اور متحدہ قومی موومنٹ کے امیدوار عنایت علی رند کو شکست دی۔

 2018ء کے عام انتخابات 
عذرا 2018ء کے عام انتخابات میں حلقہ پی ایس 37 (شہید بینظیرآباد 1) سے پاکستان پیپلز پارٹی کی امیدوار کی حیثیت سے سندھ کی صوبائی اسمبلی کی رکن منتخب ہوئیں۔

19 اگست 2018ء میں انھیں وزیر اعلی سید مراد علی شاہ کی صوبائی سندھ کابینہ میں شامل کیا گیا اور انھیں سندھ صوبائی وزیر برائے صحت اور سندھ صوبائی وزیر برائے آبادی بہبود بنایا گیا۔

 حوالہ جات 

زمرہ:1953ء کی پیدائشیں
زمرہ:بقید حیات شخصیات
زمرہ:پاکستان پیپلزپارٹی کے ارکان صوبائی اسمبلی (سندھ)
زمرہ:پاکستانی ارکان قومی اسمبلی 2002ء تا 2007ء
زمرہ:پاکستانی ارکان قومی اسمبلی 2008ء تا 2013ء
زمرہ:پاکستانی ارکان قومی اسمبلی 2013ء تا 2018ء
زمرہ:زرداری خاندان
زمرہ:سندھ ارکان صوبائی اسمبلی 2018ء تا 2023ء
زمرہ:قومی اسمبلی پاکستان کی خواتین ارکان
زمرہ:اکیسویں صدی کی پاکستانی خواتین سیاست دان